b'\n_START_ARTICLE_\nFridtjof Nansen\n_START_SECTION_\nTalambuhay\n_START_PARAGRAPH_\nIpinanganak siya malapit sa Christiana (kasaluyang Oslo). Sa kanyang paglalakbay sa Artiko, narating niya ang puntong 86\xc2\xb014\' Hilaga, na mas pahilaga sa naabot ng sinumang tao noong 1895._NEWLINE_Sa politika, tumulong siya sa pakikipagkasundo hinggil sa kasarinlan ng Noruwega mula sa Suwesya (Sweden) noong 1905. Siya ang naging unang ministro ng malayang Noruwega para sa Dakilang Britanya mula 1906 hanggang 1908._NEWLINE_Mula 1910 hanggang 1914, naging kasapi siya ng mga ekspedisyong pang-Hilagang Atlantiko upang pag-aralan ang dagat._NEWLINE_Noong 1921, naging Mataas na Komisyonero siya para sa mga refugee ng Liga ng mga Nasyon. Noong 1922, nagkamit siya ng gantimpalang Nobel na Pangkapayapaan dahil sa kanyang mga gawaing kaugnay ng pagbibigay-lunas sa panahon ng tag-gutom sa Rusya._NEWLINE_Kabilang sa kanyang mga naisulat na aklat ang Farthest North ("Pinakamalayo sa Hilaga").'